Osm:Help-help.addingFeaturesText/ms

Sebelum bermula, peraturan pertama yang perlu anda tahu adalah tentang penggunaan data bermilik (proprietary''). Data dari peta yang berhak cipta atau sebarang data bermilik yang lain adalah dilarang sama sekali! Dilarang menyalin, menyurih atau melakukan sebarang penghasilan semula bahan yang berhak cipta! (Sumber: Copyright - OpenStreetMap Wiki)'' Bentuk alam yang lelurus seperti jalan raya, lorong jalan kaki, landasan keretapi dan garis bentuk bangunan, adalah dipanggil jalan. Jika anda sedar bahawa palang sisi dengan semua ikonnya tiba-tiba hilang, ini adalah kerana anda telah memilih suatu bentuk alam pada peta. Klik bahagian kosong pada peta sahaja untuk menyahpilih bentuk alam itu dan mengembalikan ikon-ikon itu. Untuk meletakkan titik (atau nod), tarik dan lepas ikon yang berkenaan dari palang sisi kepada peta. Lihat 'Tambah POI' untuk keterangan lanjut tentang pembentukan POI (Point of Interest) Untuk membuat jalan, mula dengan mengklik titik mulanya di atas peta, kemudian klik setiap titik yang berturut-turut. Klik dua kali untuk siap atau tekan Enter. Untuk membuat poligon, mula dengan mengklik titik mulanya di atas peta, kemudian klik setiap titik yang berturut-turut (sama dengan membuat jalan), dan akhir sekali, klik pada titik yang pertama sekali untuk menyiapkan poligon. Ingat, jika anda terbuat silap, anda boleh menekan butang Nyahbuat. Menekan Esc akan membatalkan semua suntingan anda bagi bentuk alam yang anda sedang usahakan itu.